NaiveNeuron/SloPal huggingface dataset:
Géci, Milan, poslanec NR SR (2015-06-18):
Vážená pani predsedajúca, vážený pán podpredseda vlády, kolegyne, kolegovia, dovoľte, aby som predložil správu Výboru Národnej rady Slovenskej republiky pre obranu a bezpečnosť. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a o boji proti organizovanej trestnej činnosti podpísaná 2. októbra 2006 v Bratislave (tlač 1550), podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1573 z 1. júna 2015 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a o boji proti organizovanej trestnej činnosti podpísaná 2. októbra 2006 v Bratislave (tlač 1550), na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a o boji proti organizovanej trestnej činnosti podpísaná 2. októbra 2006 v Bratislave (tlač 1550), v určenej lehote a odporučili Národnej rade Slovenskej republiky podľa čl. 86 písm. d) Ústavy Slovenskej republiky A. vysloviť súhlas so Zmluvou medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a o boji proti organizovanej trestnej činnosti podpísaná 2. októbra 2006 v Bratislave, B. rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Prílohou tejto správy je aj návrh uznesenia Národnej rady Slovenskej republiky. Pani predsedajúca, prosím, aby ste otvorili rozpravu k tomuto materiálu.
Hrnčiar, Andrej, podpredseda NR SR (2016-06-15):
Je všeobecný súhlas? (Reakcie z pléna.) Nie je. Takže dám hlasovať. Prosím, prezentujme sa a hlasujme. (Hlasovanie.) Prítomných 140, za 59, proti 19, zdržalo sa 56, nehlasovali 6. Konštatujem, že návrh schválený nebol. Takže budeme pokračovať v prerušenom bode rokovania. Poprosím navrhovateľa, pán poslanec Muňko, spravodajcu z výboru pre sociálne veci pána poslanca Jána Podmanického, aby zaujali svoje miesta. Do rozpravy je prihlásená pani poslankyňa Jurinová, nech sa páči. (Hluk v sále.) Nech sa páči, pani poslankyňa Jurinová. (Hluk v sále.) Poprosím, vážené panie poslankyne, vážení páni poslanci, poprosím vás o kľud v rokovacej sále, budeme pokračovať v rokovaní. Poprosím vás o kľud v rokovacej sále. (Pokračovanie rokovania o návrhu účtovnej závierky Sociálnej poisťovne na rok 2015 , tlač 114.)
Danko, Andrej, predseda NR SR (2017-04-07):
Ďakujem. Na vystúpenie pani podpredsedníčky 4 faktické, uzatváram možnosť faktickými. Pani poslankyňa Remišová.
Buček, Jozef, poslanec NR SR (2016-06-15):
(hovorené súbežne s predsedajúcim) ... v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, poslanec NR SR (2024-01-25):
Ďakujem pekne, pán predsedajúci. Ešte po otvorení rozpravy som podal procedurálny návrh, ktorým som žiadal, aby Národná rada odsúhlasila účasť špeciálneho prokurátora na rokovaní počas tlače 106. Chcel by som len poprosiť o overenie, či je všeobecný súhlas s takýmto návrhom. Ak by nebol, tak nebudem trvať na tom, aby sme o tom hlasovali teraz, môžme na najbližšom hlasovaní. Ďakujem.
Hudacký, Ján, poslanec NR SR (2012-11-20):
Chcem oznámiť členom hospodárskeho výboru, že zasadanie výboru sa uskutoční dnes o 12.00 hodine. Ďakujem pekne.
Danko, Andrej, predseda NR SR (2018-09-12):
Pán poslanec Osuský.
Ľ. Kaník, minister práce, sociálnych vecí a rodiny SR: (2003-10-30):
Potreba novelizovať zákon o štátnej službe vyplynula aj zo skúseností z jeho uplatňovania, keď bolo potrebné vyriešiť vyššiu flexibilitu a menšiu finančnú náročnosť v štátnej službe. Rozsiahle zmeny sa navrhujú v jednotlivých druhoch štátnej služby, kde v doterajšej prípravnej štátnej službe, stálej štátnej službe a dočasnej štátnej službe sa dopĺňa nominovaná štátna služba. Do nominovanej štátnej služby sa bude môcť prihlásiť každý štátny zamestnanec v stálej štátnej službe a v prechodnom období aj iná fyzická osoba. Doterajší inštitút zaradenia mimo činnú štátnu službu v stálej štátnej službe, ktorému sa v dôsledku zníženia počtu štátnozamestnaneckých miest zrušilo miesto, sa ruší. V nadväznosti na to sa novým spôsobom upravuje aj význam prípravnej štátnej služby. Navrhuje sa skrátiť na šesť mesiacov, maximálne na jeden rok. Úplne novým spôsobom sa upravuje odmeňovanie štátnych zamestnancov. Odmeňovanie sa navrhuje riešiť nie na základe dosiahnutia odbornej praxe, ale na základe dosahovania výsledkov pri služobnom hodnotení. Navrhuje sa tiež zmena v postupe pri schvaľovaní systemizácie, najmä sa navrhuje, aby systemizáciu schvaľovala vláda a nie Národná rada Slovenskej republiky. Presnejšie sa vymedzujú kompetencie jednotlivých služobných úradov v konaní podľa tohto zákona. Návrh zákona legislatívnotechnicky upravuje aj niektoré ďalšie ustanovenia zákona č. 312. Všetky navrhované zmeny majú viesť k skvalitneniu v štátnej službe, k jej zlacneniu a k väčšej flexibilite. Návrh zákona bol prerokovaný a schválený vládou Slovenskej republiky uznesením č. 772 zo dňa 21. augusta 2003. Ďakujem za pozornosť. To je všetko. Z. Martináková, podpredsedníčka NR SR: Teraz prosím spoločnú spravodajkyňu z výboru pre sociálne veci a bývanie pani poslankyňu Edit Bauer, aby informovala Národnú radu o výsledku rokovania výborov o tomto návrhu zákona, aby predložila návrh a stanovisko gestorského výboru.
Pellegrini, Peter, predseda NR SR (2024-02-13):
Ďakujem pekne. Dávam teraz slovo spravodajcovi z výboru pre financie a rozpočet pánovi poslancovi Radomírovi Šalitrošovi. Nech sa páči, pán poslanec, máte slovo.
Martvoň, Anton, poslanec NR SR (2013-11-26):
Ďakujem pekne. Pán poslanec Brocka, no ja som trošku prekvapený, lebo ja keď tento zákon som videl, že prišiel do parlamentu, som si myslel, že však tomuto zákonu opozícia nebude mať čo vytknúť. Však v podstate je to niečo dobré, je to, čo vyslovene každý uvíta. No ale vidím, že asi nie, že asi sa vás to dotklo, že sa vám zmrazia platy alebo váš plat sa zmrazí. Inak si to neviem vysvetliť, prečo vystupujete proti tomuto zákonu. Dovolím si upozorniť práve fakticky ale na to, že v roku 2009 prvýkrát, kto prišiel s inštitútom zmrazenia platov poslancov, bola vláda, prvá vláda Roberta Fica. Vtedy to bol akt solidarity vo vzťahu ku kríze. Teraz znova vláda Roberta Fica prichádza s týmto aktom solidarity, ale podotknem jednu vec. Nemusela by prísť, lebo práve vláda Roberta Fica a pán minister Kažimír dokázali za rok, teda za posledný rok 2013 nastaviť rozpočet a nájsť zdroje na to, aby sa 343-tisíc občanom, ktorí pracujú vo verejnej správe, po dlhých rokoch v roku 2014 zdvihli platy ako také. Čiže s týmto aktom nemusela prísť, ale napriek tomu prišla, a ja to práve kvitujem, že vláda Roberta Fica prišla práve s týmto návrhom zákona. Čiže chcem poukázať na to, že je to znova z našej strany iba akt solidarity, ktorý je potrebný, lebo keď dokázal pán minister nájsť vyše 100 miliónov na zvýšenie platov vo verejnej správe, čo sa dlhé roky nezvyšovali, aj za vašej vlády to bolo zmrazené a zamestnanci verejnej správy boli solidárni vždy s politikmi aj s ostatnými, ktorým sa aj tak napriek tomu zvyšovali platy, tak jednoducho je to iba chvályhodné. Čiže ja osobne vnímam trošku so zmiešanými pocitmi to vaše vystúpenie, že kritizujete niečo, čo paradoxne sa nedá skritizovať, lebo v podstate tie platy poslancov sa zmrazia ako akt solidarity práve s tými, čo majú 200-eurové dôchodky, čo robia za 500 eur v hrubom a jednoducho, ktorí doteraz iba doplácali na to, že v niektorých oblastiach mali niektorí... (Prerušenie vystúpenia časomerom.)
Hlina, Alojz, poslanec NR SR (2024-05-10):
Ďakujem pekne. Preto sa náš kolektív hrdinov národnej práce z výrobného závodu kovoobrábačov železa v Revúcej rozhodol podať návrh ctenému súdu, aby týchto ľudí, ktorých tu ikskrát menujem, posadili do žalára na 20 rokov minimálne a my ako kolektív s tým sa plne stotožňujeme a podporujeme. To bola tá neprečítaná časť. To bola tá časť, ktorá ešte sa neprečítala, ale ja sa bojím toho, že to sa začne tu za chvíľku čítať, že my k tomu smerujeme, čiže je naozaj na mieste sa tomu postaviť. A ja by som chcel upozorniť na jednu vec, pani Kramplová v tom texte spomenula, som si to poznačil, majú to vo svojej DNA. A tuná by som naozaj chcel upozorniť na to, že takí tu už boli. Takí tu už boli a aj keď to odzneje v miestnosti, v sále, kde je výroková imunita, tak minimálne sme mali na to upozorniť. Ako ak ideme cestou, že niekto má niečo vo svojej DNA, to je rasizmus. To je rasizmus. Dajte naozaj pozor, to sú veci, ktoré Európa, asi ešte sa to niekde pripomína, niekde menej, niekde viac, ale to sú ohromné nešťastia. Hovoriť o niekom, že niečo má vo svojej DNA, je cesta, po ktorej sa nechodí. A v dnešnom parlamente sa po nej išlo a to tu odznelo a ja som z toho zhrozený. Ďakujem. (Potlesk.)
Grendel, Gábor, poslanec NR SR (2018-02-09):
Ďakujem pekne. Všeličo ma zaujalo na tomto prejave a vyjadrím sa iba k jednej čiastkovej informácii, a to je vytvorenie tých 50 nových pracovných miest. Mňa by zaujímalo, že čo to presne znamená, že či budú tie vozidlá skladať ľudia, ktorí sú dnes nezamestnaní, výkladnú skriňu našej armády. Lebo ak to bude 50 nových pracovných miest, tak na to iná odpoveď neexistuje. Ak to nebudú nezamestnaní, tak to potom ale nebude 50 nových pracovných miest, ale sa budú presúvať odborníci z jednej firmy do druhej. A najväčší gól by potom bol, keby tých 50 dotovaných pracovných miest ôsmimi miliónmi, ako ste to vypočítali, nebudú občania Slovenskej republiky, ale napríklad Srbska.
Mizík, Stanislav, poslanec NR SR (2020-09-23):
Ďakujem za slovo. Ďakujem za faktické poznámky. Chcel by som len podotknúť, že toto vyľudňovanie a osídľovanie novými prišelcami vyvoláva údiv a šok u domácich, ktorí sa ako-tak prispôsobili. Ďakujem.
Laššáková, Jana, podpredsedníčka NR SR (2014-10-28):
Pán poslanec Jasaň, nech sa páči.
Bugár, Béla, podpredseda NR SR (2017-05-19):
Ďalšiu otázku, štvrtú, položila pani poslankyňa Zimenová: „Jana z Piešťan sa pýta: "Pán minister, považujete opatrovanie osoby..." (Reakcia z pléna.) Prosím? Prepáčte, ja čítam, čo tu je napísané. Takže "považujete opatrovanie osoby ZŤP pre národné hospodárstvo výhodnejšie ako využitie pobytovej sociálnej služby? Ak áno, plánujete dorovnať opatrovateľský príspevok minimálne do výšky minimálnej mzdy a zrušenie posudzovania príjmu všetkých osôb žijúcich v ťažkých zdravotných podmienkach s osobou v spoločnej domácnosti?"“ Nech sa páči.
Richter, Ján, minister práce, sociálnych vecí a rodiny SR (2013-03-20):
Ďakujem pekne za slovo, pán podpredseda Národnej rady. Vážené panie poslankyne, páni poslanci, Zmluva medzi Slovenskou republikou a Spojenými štátmi americkými o sociálnom zabezpečení je z pohľadu nášho ministerstva jedna z najdôležitejších zmlúv v tejto oblasti, pretože dôchodkovo zabezpečí veľké množstvo občanov Slovenskej republiky, ktorí boli alebo sú zamestnaní v USA. Ide o druhý zmluvný dokument o sociálnom zabezpečení medzi našimi krajinami. Výmenou diplomatických nôt bola uzatvorená dohoda medzi vládou Československej socialistickej republiky a vládou Spojených štátov amerických o recipročnom poukazovaní dôchodkov z 20. júna 1968 a z 20. júla 1968. Na základe tejto dohody sú obojstranne vyplácané dôchodky, na ktoré vznikol nárok za obdobie poistenia získané na území jedného štátu, ale len pre slovenských a amerických občanov bez ohľadu na ich bydlisko. Keďže práve právne predpisy Spojených štátov amerických neumožňujú poukazovanie dôchodku do tretieho štátu, je potrebné túto dohodu ponechať naďalej v platnosti. Na základe dohody môže americká inštitúcia poukazovať dôchodok štátnemu občanovi Slovenskej republiky aj do štátu, s ktorým nemá uzatvorenú bilaterálnu zmluvu. K 31. 12. minulého roku sa v USA vyplácalo 399 dôchodkov občanom Slovenskej republiky. Počet občanov USA zamestnaných na území Slovenskej republiky k tomuto istému dátumu bol 279 osôb. Slovenské a ani americké právne predpisy neumožňujú priznanie dôchodku za obdobie poistenia, ktoré nezakladá nárok na dôchodok v prípade, že neexistuje zmluvná úprava. Zmluvou sú riešené všetky osoby, ktoré na území druhého zmluvného štátu odpracovali, respektíve boli poistené v období aspoň jeden a pol roka. Podľa dostupných informácií v Spojených štátov amerických žije pomerne značná, značne zastúpená komunita osôb, ktoré časť produktívneho obdobia života pracovali a boli dlhodobo dôchodkovo poistení na území Slovenskej republiky. Časť z nich sa chce po určitom čase vrátiť späť na naše územie. Zmluva sa z hľadiska osobného rozsahu vzťahuje na všetky osoby, ktoré podliehajú alebo podliehali právnym predpisom jedného zo zmluvných štátov a na osoby, ktoré odvádzajú alebo odovzdajú svoje práva do týchto osôb. Z hľadiska vecného rozsahu sa zmluva vzťahuje na dôchodkové dávky, starobné, invalidné a pozostalostné dávky. Zmluva je svojím obsahom a rozsahom v súlade s právnymi predpismi Slovenskej republiky a všeobecne uznávanými záväzkami medzinárodného práva. Záväzky pre obidva štáty sú rovnaké a vzájomne vyvážené. Dňa 10. decembra minulého roku bola zmluva podpísaná v Bratislave. Za Slovenskú republiku som ju podpísal ja a za Spojené štáty americké pán veľvyslanec. Podľa čl. 86 písm. d) Ústavy Slovenskej republiky so zmluvou vyslovuje súhlas Národná rada Slovenskej republiky. Zároveň odporúčame Národnej rade Slovenskej republiky rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, pretože priamo zakladá práva a povinnosti pre fyzické a právnické osoby. Skončil som, pán podpredseda Národnej rady.
P. Paška, predseda NR SR: (2009-02-11):
(Hlasovanie.) 136 prítomných, 73 za, 1 proti, 61 sa zdržalo, 1 nehlasoval. Tieto body sme schválili.
Mihál, Jozef, poslanec NR SR (2014-05-14):
Ďakujem. Pán minister, ja by som inak teda nevstupoval do rozpravy ani do faktických, ale ten zákon je taký, aký je, no. Ale keď som teraz registroval to vaše vystúpenie, do ktorého ste dali také obrovské množstvo energie, ako ste intonovali, ako vám, ako ste dali najavo, ako vám strašne záleží na tom zákone, aby sa presadil. Za tým niečo bude, pán minister. Toto nebude len tak. (Smiech v sále a potlesk.)
Kollár, Boris, predseda NR SR (2021-09-21):
S ďalšou faktickou poznámkou vystúpi pán poslanec Jarjabek, nech sa páči, excelencia, máte slovo.
A. Belousovová, podpredsedníčka NR SR: (2008-11-27):
Teraz sa pýtam, či sa chce niekto prihlásiť do rozpravy ústne. Ústne sa prihlásil do rozpravy pán poslanec Mikloš, pán podpredseda Číž. Končím možnosť prihlásiť sa ústne do rozpravy a slovo má pán poslanec Mikloš. Nech sa páči. Pán poslanec Abrhan, máte procedurálny návrh? Nech sa páči.
M. Jureňa, poslanec: (2010-06-10):
A ak niekto nemá poistenie. Zrejme ste si ten zákon ešte dobre nedoštudovali. Ja viem, že je krátkosť času, že ten zákon vláda prijala len včera, že je to horúce. Ale zároveň musím zdôrazniť jednu vážnu vec, ak hovoríte, že máme to nechať na novú Národnú radu. To nikto nepovedal, že nová Národná rada nemôže konať. Veď nová Národná rada, ktorá vzíde z týchto júnových volieb, kľudne môže konať, môže veci poopraviť, môže veci usmerniť, môže prísť s novými návrhmi. Takže podsúvať tuná také, akože počkajme až na nový parlament, všetko je to taká zmiešanina takého určitého populizmu. A takisto ste hovorili, že niekto chodí s kufríkmi. To je tiež určitá demontáž, pretože ak niekto chodí, tak ponúka alebo vypláca zálohy. Mohli by ste si to pozorne pozrieť a nerobiť takúto dezinformačnú kampaň. Ďakujem.
Dolinková, Zuzana, ministerka zdravotníctva SR (2024-01-25):
Vážený pán poslanec, a uvedomujete si, že vstup krajiny, ktorá je vo vojne, do NATO by do vojny zatiahol celú Európu a Spojené štáty, teda aj Slovensko? Vážený pán poslanec, mali by ste vedieť, že vstup akejkoľvek krajiny z Európskej únie má svoje pravidlá. Tie sú stanovené v Zmluve o Európskej únii a musia ich spĺňať všetky krajiny, ktoré sa chcú stať členmi Európskej únie. Na vstup musia splniť určité kritériá. Tieto kritériá, známe tiež ako Kodanské kritériá, boli vytvorené v roku 1993 na stretnutí Európskej rady v Kodani a v roku 1995 boli posilnené na stretnutí Európskej rady v Madride. Patria medzi ne stabilné inštitúcie, ktoré sú zárukou demokracie, právneho štátu, ľudských práv a rešpektovanie ochrany a ochrany menšín, fungujúce trhové hospodárstvo a schopnosť čeliť konkurenčnému tlaku a silám pôsobiacim na trhu v rámci Európskej únie, schopnosť prevziať povinnosti súvisiace s členstvom vrátane schopnosti účinne vykonávať pravidlá, normy a politiky, ktoré tvoria súbor právnych predpisov EÚ, a dodržiavanie cieľov politickej, hospodárskej a menovej únie. Rovnako aj vstup do NATO má svoje pravidlá a jednou z najdôležitejších podmienok je ukončenie bojov, a to netvrdím ja, ale generálny tajomník NATO Jens Stoltenberg. Vážený pán poslanec, férový vstup Ukrajiny do medzinárodných inštitúcií za dodržania všetkých kritérií, ktoré majú byť splnené, by mohlo ekonomicky pomôcť východnému Slovensku. Ale na druhej strane buďme féroví a aj Slovensko muselo splniť určité podmienky, aby do týchto inštitúcií bolo prijaté. Keď Ukrajina tieto podmienky splní a uzatvorí prístupové rokovania, budú o jej prijatí rozhodovať parlamenty členských štátov. Ak to bude v tomto volebnom období, môžete vyjadriť svoj slobodný názor hlasovaním. A ja ako minister zodpovedný za regionálny rozvoj budem zatiaľ pomáhať regiónom na celom Slovensku, nielen na východe, napríklad regionálnym príspevkom, výzvami z eurofondov, ktoré vláda, ktorej členom bola aj SaS-ka, radšej prejedla, ako by nimi pomohla regiónom. Pán poslanec Dostál, strana, na ktorej chrbte ste sa zviezli do parlamentu, mala šancu ukázať, ako sa dajú zmeniť regionálne rozdiely. Namiesto toho si váš predseda s kamarátmi robil výlety za Geissenovcami do Dubaja, dal príkaz vypiť celý bar a takto by som mohol pokračovať. Keď ste mali zahlasovať za čo najskorší termín predčasných volieb, umožnili ste Matovičovi s Hegerom vládnuť ešte mesiace a potom aj vďaka vašej pomoci ste odovzdali vládu progresívnej vláde akože odborníkov, ktorú viedol najnovší líder eurokandidátky Progresívneho Slovenska pán Ódor. A ešte mám, pán poslanec Dostál, aj ja jednu otázku na vás: Koľko zákonov na podporu regiónov a ľudí, ktorí v nich žijú, ste predložili za tieto roky, čo sedíte v parlamente, vy? (Potlesk.)
Suja, Miroslav, poslanec NR SR (2022-05-11):
Pán podpredseda, ďakujem za slovo. V záverečnom slove by som ešte chcel pár vecí zhrnúť. Viacerí z koalície sa ma opýtali, že akože dobrý zákon, boli za mnou, že či to mám nejako predjednané. Vážení kolegovia, nemám to predjednané, neobchodujem, nekšeftujem so zákonmi, aby mi prechádzali. Zákony podporujem podľa najlepšieho vedomia a svedomia. Ak sú dobré, ho podporím, ak sú v prospech občanov, ich podporím, alebo nepodporím. Ale, bohužiaľ, takto ma naučili rodičia a takto to bude pokračovať aj ďalšej. Nekšeftujem. Je na vás, či chcete dodržať vaše programové vyhlásenie vlády, čo sa týka zvýšenia sebestačnosti potravinovej, zníženie byrokracie, alebo sú to len prázdne slová. Či chcete pomôcť ľuďom žijúcim na vidieku, či chcete pomôcť ľuďom, ktorí chovajú zvieratá, či chcete pomôcť tým mladým rodinám, ktoré teraz pre novorodené deti, ktoré už môžu prijímať tú potravu, zháňajú domáci chov, či už kuracie prsia, vajcia, mlieko a podobne, a nejdú do supermarketov, alebo budete podporovať tieto reťazce na úkor Slovákov, ktorí by mohli vo veľkej miere nahradiť domácimi kvalitnými potravinami. Takže všetko je len na vás. Preto verím, že tento zákon sa posunie do druhého čítania a môžme sa o ňom rozprávať, dopĺňať ho. A ak sa neposunie, že ho zrušíte, tak bol by som veľmi rád, kľudne môžte ho kanibalovať a niekto predložiť v inom znení, ale s podobnými výsledkami od vás z koalície. Je mi to úplne jedno, ja ho podporím. Ďakujem.
Šimečka, Michal, podpredseda NR SR (2024-02-01):
Pán vicepremiér, vypršal vám čas. A keďže doplňujúca otázka nie je, tak musíme prejsť na ďalšiu, ktorá je od pani poslankyni Veslárovej, a je na ministerku zdravotníctva pani Dolinkovú a znie: „Vážená pani ministerka Dolinková, v programovom vyhlásení vlády ste sľubovali, že vláda v čo najkratšom čase rozhodne o finálnej podobe národnej univerzitnej nemocnice v Bratislave. Prešlo už sto dní od vzniku vašej vlády, aká bude teda finálna podoba národnej univerzitnej nemocnice v Bratislave?“ Pani ministerka.
Hrnčiar, Andrej, podpredseda NR SR (2018-09-18):
Pani poslankyňa Zimenová.
Schlosár, Rastislav, poslanec NR SR (2020-07-15):
Milan, ty si dobre povedal a myslím si, že si to dobre pochopil, že skutočný fašizmus nie je bojovať za ochranu nenarodených detí, ale, naopak, skutočný fašizmus je obhajovať súčasnú legislatívu, ktorá umožňuje bezbrené, bezbrehé zabíjanie nenarodených detí, a stačí si to ukázať na jednoduchých číslach. Podľa historikov jednoducho fašisti spôsobili počas holokaustu v rokoch ’41 až ’45 v Európe smrť 6 mil. Židov. A dajme si to do kontrastu s tým, koľko úmrtí spôsobili, koľko vrážd, koľko zabití nenarodených detí spôsobili liberáli. Každých päť rokov je v Európe zabitých nie 6 mi. ľudí, ale 21 mil. ľudí, teda trojnásobne viacej ľudí, ako zahynulo počas holokaustu. Preto nehrajme sa tu na to, že liberáli sú za nejakú slobodu, za nejakú demokraciu, za ochranu ľudských životov, pretože v skutočnosti sú to liberáli, ktorí podporujú ten najväčší útlak, to najväčšie zabíjanie, ešte horšie, ako v histórii robili fašisti.
Šimko, Igor, poslanec NR SR (2024-04-24):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu pána poslanca Jána Hargaša.
Jurinová, Erika, podpredsedníčka NR SR (2012-07-03):
Prosím o kľud v rokovacej sále, pánovi poslancovi sa zle prednáša.
Bittó Cigániková, Jana, poslankyňa NR SR (2023-11-22):
Ondrej, ako vieš, úplne schvaľujem, súhlasím a myslím si, že aj vecne a technicky je toto správne. Rozumiem tomu, že pani ministerka je pod tlakom nemocníc, ktoré majú obavy z toho, že teda, keď nie sú jednotkové nemocnice zaradené, mimochodom v sektore som si overovala podľa toho, čo Marek Krajčí hovoril, že či naozaj majú rozhodnutie, nebolo vydané, boli len nejaké listy informačné vydané, jedno ako. Realita je taká, že do nemocníc z tohto dôvodu, z tej nestability, nechcú nastupovať zdravotníci. Ale ja chcem poprosiť pani ministerku, aby to ešte raz zvážila, nakoľko naozaj sa tu bavíme o dvoch týždňoch, doteraz to počkalo. A možno to pripadá ľuďom ako maličkosť, ale my sme si tu, tí starší harcovníci, zažili, čo robí legislatívny proces, keď je zrýchlený. Veľakrát je tam veľa chýb a už akože chcelo by to zmenu toho prístupu, preto apelujem, nič tragické sa nestane, ak to pôjde aspoň takto, ale ukážete vôľu, že chcete byť iní ako bola Matovičova, Hegerova vláda predtým a nebudete to robiť zrýchlene, keď to nie je potrebné. Takže, Ondro, ďakujem ti za tento pozmeňujúci návrh a určite súhlasím s tým, aby to išlo takto. Je to lepšie. Ďakujem pekne.
Lipšic, Daniel, poslanec NR SR (2015-07-02):
Ďakujem veľmi pekne. Ja ten návrh, samozrejme, tiež podporím, ale všetci vieme, že neprejde. Tak ako neprešli naše osobitné novely zákonov na predchádzajúcej schôdzi. Čas, kedy bolo možné prijať účinný protischránkový zákon, tu pritom bol. Bol v decembri minulého roku a vieme, že jediné, na čo reaguje dnes dnešná vláda, nie sú ani apely opozície, ani apely médií, ale verejný tlak. A je mi ľúto, že vtedy, keď sme navrhovali, poďme to urobiť, prijalo plénum uznesenie, ktoré ste, pani poslankyňa, spomínali, ktorým zaviazalo vládu pripraviť komplexný návrh. Upozorňovali sme vtedy, že je to len hra o čas a že nikdy komplexný návrh nepríde, čo sa aj potvrdilo. Keby bola vtedy opozícia dôrazná, keby možno časti opozície neprekážali tiež ľudia v uliciach, tak dnes Slovensko má účinný protischránkový zákon. Sme sa hrali na vlastnom piesočku a dnes vieme, že účinný protischránkový zákon nebude prijatý. A príde mi to trošku, s ľútosťou to musím konštatovať, že dnes to je veľká téma viacerých politických strán, je to správne, ale v čase, keď to mohlo byť prijaté, tak svojím konaním ste tomu reálne zabránili tým, že, a nehovorím to s radosťou, naozaj, že ste pomohli, pomohli SMER-u vypustiť verejný tlak a následne priniesť do parlamentu, čo sme všetci vedeli, všetci vedeli, neúčinnú, deravú a neefektívnu právnu normu, ktorú dnes sa snažíme naprávať a hovoriť, že je to zlé. Pritom v čase, keď sme to mali pred sebou, keď boli naozaj pod tlakom, tak sme ten tlak im pomohli vypustiť. A to mi je veľmi, veľmi ľúto, lebo tento návrh teraz... (Prerušenie vystúpenia časomerom.)
Blanár, Juraj, podpredseda NR SR (2021-06-17):
Pán poslanec Tomáš Šudík, nech sa páči.
Laurenčík, Milan, podpredseda NR SR (2021-06-15):
Ďakujem, pán minister. Na vaše vystúpenie evidujem päť faktických poznámok. Nech sa páči, ako prvý pán poslanec Ondrej Dostál, nech sa páči.
Lehotský, Tomáš, poslanec NR SR (2023-03-14):
Ďakujem veľmi pekne, pán predseda. V rozprave k návrhu zákona vystúpilo šesť poslancov. Konkrétne pozmeňujúce návrhy predložili poslankyne Eva Horváthová a Jana Žitňanská. Poslankyňa Eva Horváthová požiadala o vyňatie bodov 1 až 3 z informácie na osobitné hlasovanie. Aby sme mohli hlasovať o pozmeňujúcich návrhoch podaných dnes v rozprave, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Hrnčiar, Andrej, podpredseda NR SR (2017-04-07):
Pani poslankyňa Shahzad.
Mizík, Stanislav, poslanec NR SR (2019-09-10):
Ďakujem za slovo. Pani Kaščáková, toto je len krátke konštatovanie, to by nebola SaS-ka, keby nekopla do cirkví, zvlášť kresťanských, ktoré sú nositeľmi duchovna a civilizácie Európy už 2 000 rokov. Vám vadia aj Vatikánske zmluvy, vám nevadia prišelci s iným náboženstvom z Afriky. Ďakujem.
M. Hort, podpredseda NR SR: (2008-02-14):
Otváram rozpravu k tomuto bodu. Konštatujem, že do rozpravy som písomne nedostal žiadnu písomnú prihlášku a ústne sa do rozpravy hlásia pani poslankyňa Iveta Radičová, pán poslanec Jozef Halecký, pani poslankyňa Oľga Nachtmannová. Končím možnosť prihlásenia sa do rozpravy k tomuto bodu. Slovo má pani poslankyňa Iveta Radičová.
B. Bugár, podpredseda NR SR: (2006-03-16):
(Hlasovanie.) Prítomných 130, za 51, proti 9, zdržalo sa 67 poslancov, nehlasovali 3. Konštatujem, že námietku pána poslanca sme neschválili. Nech sa páči, budeme hlasovať o bode č. 1 a 3 pozmeňujúceho návrhu pána poslanca Mikuša, že?
Laurenčík, Milan, podpredseda NR SR (2021-09-28):
Faktickú poznámku má pripravenú aj pani poslankyňa Jana Bittó Cigániková, nech sa páči.
Pčolinský, Peter, podpredseda NR SR (2023-06-14):
Pán poslanec Kuffa, v rokovacej sále je zakázané telefonovať. Opustite rokovaciu sálu!
Jurinová, Erika, podpredsedníčka NR SR (2013-06-19):
Pán poslanec Kondrót.
Kleinert, Dana, poslankyňa NR SR (2024-04-19):
Ďakujem pekne. Ja tiež rozumiem, pán Malatinec, tomu, čo hovoríte, a aj tým výzvam, ale naozaj k tomu si musíme sadnúť na inom fóre a preto ja by som navrhla, aby ste zvážili aj spolu s navrhovateľom stiahnutie tohto zákona, lebo nemáme čas na túto debatu. Keď hovoríte o čistej sume, ktorá ide napríklad medzi Bratislavský kraj a iné kraje, nie úplne to je správne, lebo môže to akurát tak vyvolať možno závisť alebo tento typ pocitov, pričom, v Bratislave, sám ste povedali, že žije aj viacej umelcov, resp. veľa umelcov, a ja osobne poznám mnohých, ktorí prišli z iných miest do Bratislavy, tu pracujú, založili si tu nejaké OZ-ko, a to OZ-ko má sídlo v Bratislave, a požiadalo, ale zároveň pracuje s tými projektami v regióne. Ja sama som také projekty robila, že sme napríklad, ktoré ale podporené fondom, ale sme napríklad na Gemeri sa snažili pomôcť ľuďom a dať im naspäť prácu a urobiť trvalo udržateľné riešenia. Alebo tu máme Trenčín, mesto kultúry, ktoré bude, alebo sme sa rozprávali, že ako vieme aj naozaj podporiť iné mestá a regióny a je to legitímna otázka, akurát, že tento návrh, to, to skutočne nerieši. My máme stratégiu kultúry, problém je v pani ministerke za Slovenskú národnú stranu, ktorá ju z toho šuflíka proste nevytiahne, a mohla by urobiť to hneď o dve minúty. Takže poďme sa rozprávať o tom, vytiahnime ju, a poďme sa, poďme sa rozprávať. Kultúrna demok... kultúrna diplomacia je krásna téma a napríklad v mojej rozprave ku ministerstvu cestovného ruchu, tak tam si myslím, že tiež sa vieme rozprávať o tom, ako tomuto pomôcť, ako naši umelci môžu ísť napríklad von, byť tam prezentovaní a vrátiť sa naspäť a doniesť prácu do regiónov. Je tu množstvo tém, ale nerieši to tento návrh zákona. Preto ho prosím, stiahnite. Ďakujem.
Pčolinský, Peter, podpredseda NR SR (2023-06-13):
Všetko?
Zmajkovičová, Renáta, podpredsedníčka NR SR (2014-04-01):
V rozprave vystúpi pán poslanec Mikloško.
Pellegrini, Peter, podpredseda NR SR (2020-04-24):
Pani poslankyňa Halgašová.
Pellegrini, Peter, podpredseda NR SR (2020-06-05):
Opäť, aby ste to vnímali, rozhodujeme o tlači 129, ktorou sa tlač 130... Prosím, čo píšete špagáty spravodajcom, nepleťte tam tie tlače, píšte tam len tie tlače, ktoré sa týkajú hlasovania, lebo to metie potom poslancov, tak poprosím tajomníčku výboru alebo tajomníka, ak máte, aby to tam nabudúce neuvádzal zbytočne.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasy v sále: „Za.“ ) (Hlasovanie.) Prítomných 130 poslancov, 119 za, 4 proti, 4 sa zdržali a 3 nehlasovali. Uvedený návrh sme schválili. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
V. Veteška, podpredseda NR SR: (2006-03-15):
S. Zubo, poslanec: Pani Navrátilová, ja by som skutočne bol rád a šťastný, keby sme každý sľubovali len to, čo môžeme splniť. Ak ste dobre počúvali, čo som ja hovoril, ja som tie východiská povedal. Povedal som, že základom je ekonomika, rozvojové programy, postaviť ekonomicky tento štát na nohy. Treba vytvoriť určité hodnoty, ak sa tie hodnoty vytvoria, až potom budeme môcť prerozdeľovať, a nie stavať z toho a žiť 20 rokov po novembri 1989, z podstaty socializmu. Pretože zatiaľ všetky doterajšie vlády žili z podstaty socializmu a žiadne nové hodnoty sa nevytvárali. My máme 6-percentný prírastok národného dôchodku. Ale kde idú tie prostriedky? Pre občanov? Ten prírastok národného dôchodku je nie preto, že sa hýbe ekonomika, ale práve naopak, na úkor životnej úrovne občanov! A teda máme systémové riešenia, máme východiská a trvám aj na tom, nech každá politická strana sľubuje len to, čo môže splniť.
P. Hrušovský, predseda NR SR: (2004-12-02):
(Hlasovanie.) 138 prítomných, 127 za, 8 sa zdržalo, 3 nehlasovali. Návrh sme schválili. Pán poslanec, spoločný spravodajca, máme pozmeňujúci návrh?
Pčolinský, Peter, podpredseda NR SR (2023-02-09):
Ďakujem pekne. Pán poslanec má doplňujúcu otázku. Nech sa páči.
P. Markovič, poslanec: (2007-06-27):
Dlhé roky sme tu boli bývalou opozíciou, dnešnou vládnou koalíciou bití za to, že sa tu v našej spoločnosti vytvárajú nejaké skupiny alebo kategórie občanov, ale práve opak je pravdou. Dnes súčasná vládna koalícia vytvára dve kategórie občanov, a to tých, čo pracujú a tú druhú odborárov.
P. Hrušovský, predseda NR SR: (2004-12-10):
M. Maxon, poslanec: Pán predseda, musím konštatovať, že ste nepostupovali v súlade s rokovacím poriadkom pri hlasovaní o návrhu pani poslankyne Tóthovej. K jej návrhu sa mal vyjadriť predkladateľ, pán minister. Až na základe toho ste mali dať hlasovať, či Národná rada súhlasí s tým, aby sa o tomto bode hlasovalo.
Zimenová, Anna, poslankyňa NR SR (2018-09-18):
Ďakujem, pán predsedajúci, za slovo. V rozprave vystúpili predkladatelia návrhu zákona, nebol podaný žiaden procedurálny ani iný návrh. Preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-03-29):
Pán poslanec Gröhling.
Sulík, Richard, predseda NR SR (2010-09-07):
Hlási sa niekto do rozpravy? Nie. Uzatváram možnosť prihlásenia sa do rozpravy. Budeme hlasovať o vrátenom zákone ako o celku. (Hlasovanie o zákone z 11. augusta 2010, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, tlač 69.) Prosím, hlasujte teraz. (Hlasovanie.) Prítomných 89 poslancov, hlasovalo 76, proti 13. Zákon bol v treťom čítaní schválený. Konštatujem, že Národná rada po opätovnom prerokovaní schválila zákon, ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy, vrátený prezidentom Slovenskej republiky. Nasleduje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh vlády má parlamentnú tlač 62. Prosím podpredsedu vlády a ministra práce, sociálnych vecí a rodiny Jozefa Mihála, aby návrh vlády odôvodnil. Nech sa páči.
Brocka, Július, poslanec NR SR (2013-11-27):
Ospravedlňujem sa za to plytvanie vaším časom, ale je to pochopiteľné, lebo keď niekto sedí na piatich stoličkách, tak musí byť v strese, lebo naozaj veď už mu beží čas, ja neviem, na VÚC-ke, na meste a v akom úrade, ale je to pochopiteľné, preto podporte môj návrh, a sám prídete na to, že na dvoch stoličkách sa nedá sedieť, a potom budete len na jednej a potom to nebude pre vás zdržiavanie času, keď sa budeme baviť o takých veciach, že na Slovensku sú v týchto dňoch detské domovy tak preplnené, že praskajú vo švíkoch, naozaj, že sa rozpadá toľko rodín, od ktorých, však tie deti boli odobraté z tých rodín, takže každý vie, ktoré sú to ohrozené rodiny, a nerobíte dosť pre to. Ale súhlasím s vami, pán kolega Jasaň, lebo to je pekná myšlienka, že ak zachránime jeden ľudský život, tak stojí za to nejakú povinnosť iným pridať. Ako s myšlienkou súhlasím, lebo je krásna a pravdivá, ale ten návrh toho opatrenia, to nie je o záchrane jedného života, to je obyčajné šikanovanie, to je buzerácia slušných ľudí. Naozaj. Vy si myslíte, že úradníci na úrade práce nevedia, ktorým rodinám treba pomôcť? Však sa opýtajte pána ministra a za minútu vie zistiť, keď mu nájdete – či na Googli, alebo kde – miesto na Slovensku, a obec prstom môžete ukázať, ľahko poviete, že tu potrebujeme dvoch-troch terénnych pracovníkov alebo musíme pomôcť starostovi v obci, alebo vy prispejte, prepáčte, no, nebudem pokračovať, aby som sa vás náhodou nedotkol.
Šimečka, Michal, podpredseda NR SR (2024-06-20):
Ďakujem. A dávam teraz slovo spoločnému spravodajcovi z výboru pre kultúru a médiá pánovi poslancovi Michelkovi, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči, pán poslanec.
Vážny, Ľubomír, poslanec NR SR (2011-05-19):
Ďakujem, pán podpredseda. Chcem sa ospravedlniť, ale omylom som hlasoval za Zákonník práce, „za“, pričom som bol „proti“. Takže ospravedlňujem sa a žiadam dať do zápisu, aby sa napravilo toto moje zmätočné hlasovanie. Ďakujem. (Prerušenie rokovania o 12.05 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2022-03-15):
Posledný písomne prihlásený v rozprave je pán poslanec Schlosár, ktorému udeľujem slovo a potom dám možnosť prihlásiť sa ústne do rozpravy, aby o tom vedeli aj tí páni poslanci, ktorí prípadne čakajú mimo rokovacej sály. Nech sa páči, pán poslanec Schlosár.
Blaha, Ľuboš, podpredseda NR SR (2023-11-24):
Pán poslanec Michal Bartek, nech sa páči.
Pčolinský, Peter, doterajší podpredseda NR SR (2023-10-25):
Pán poslanec Ivan Štefunko.
Hatráková, Katarína, poslankyňa NR SR (2021-09-21):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní.
Laurenčík Milan, podpredseda NR SR (2021-06-18):
Teraz som vám to povedal, nech sa páči, pokračujte.
Hort, Milan, podpredseda NR SR (2011-02-08):
Ďalej pán poslanec Ondrej Dostál s faktickou poznámkou, nech sa páči.
Laššáková, Jana, podpredsedníčka NR SR (2015-01-29):
Pani podpredsedníčka, poprosím vás, aby ste hovorili k skrátenému...
Budaj, Ján, poslanec NR SR (2019-09-11):
Vítam túto novelu, ale musím konštatovať, že pán poslanec Antal v tomto pozmeňujúcom návrhu ju oslabuje a v niektorých smeroch vracia do minulosti. Napríklad vyhlasovanie teda nemá byť zákonom, ale má byť, má byť rozhodovaním vlády. Tak isto oslabuje ďalšie ustanovenia. Na druhej strane chcem pripomenúť, že aj v pôvodnom texte návrhu zákona sú nedostatky. Napríklad v § 47 ods. 4 písm. e) je možnosť, aby na poľnohospodárskych pôdach v chránených územiach prichádzalo k nikým nepovoleným výrubom, pritom doteraz bola potrebná určitá náhradná výsadba, čiže toto nie je veľké víťazstvo. Tak isto v tom istom paragrafe v ods. 7 ponechávate možnosť sieťovým, teda vlastníkom sieťových zariadení, aby konali. To najmä vo vnútri obci znamená, že bezplatne obce alebo aj súkromné osoby prenechávajú svoje majetky do rúk týmto veľkým firmám. To vôbec nie je primerané a tam mal zákon myslieť na záujem uchovať čo najviac zelene práve v intraviláne, kde žije obyvateľstvo. V extraviláne by sa to možno dalo zniesť, pokiaľ by títo vlastníci sieťových zariadení dávali náhradnú výstavbu. Ale v intraviláne to je absolútne diera v tom zákone, ktorú treba napraviť, a verím, že s kolegami uspejeme s pozmeňujúcim návrhom. Ďakujem.
Pellegrini, Peter, podpredseda NR SR (2020-07-07):
Na vaše vystúpenie štyri faktické poznámky. Pán poslanec Suja.
A. Belousovová, podpredsedníčka NR SR: (2009-04-23):
Ďalšiu otázku položil pán poslanec Tibor Lebocký. Otázku položil ministrovi životného prostredia Slovenskej republiky pánovi Jánovi Chrbetovi, za ktorého bude odpovedať pán minister Stanislav Becík. Otázka znie: „Vážený pán minister, 14. apríla Európska komisia rozhodnutím uzavrela prípad konania voči SR vo veci lesohospodárskych aktivít vo Vysokých Tatrách. Ako hodnotí túto skutočnosť váš rezort?“ Nech sa páči, pán minister, odpovedajte a oznámte ukončenie odpovede.
Pellegrini, Peter, predseda NR SR (2015-05-20):
Pán poslanec Mikloško.
Antal, Peter, poslanec NR SR (2016-10-21):
Ďakujem pekne za slovo. Vážený pán minister, pán predsedajúci, vážené kolegyne, kolegovia, nebudem opakovať to, čo tu hovorili kolegyne Kiššová a Zemanová, prichádzajú s návrhom, ktorý čiastočne rieši problém aplikačnej praxe, resp. jeden návrh hovorí o neuplatňovaní po určitú dobu toho ustanovenia § 58, druhý zase o tom, že síce uplatňovať, ale nesankcionovať, preto dovoľte, aby som predložil pozmeňujúci návrh k tomuto zákonu, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. (tlač 193). Môj pozmeňujúci návrh znie nasledovne: Článok I sa dopĺňa novelizačnými bodmi 4 a 5, ktoré znejú: 4. Vypúšťa sa § 58. (Potlesk.) Odôvodnenie: Predloženým pozmeňujúcim návrhom sa navrhuje vypustenie celého § 58 týkajúceho sa povinnosti držiteľa odpadu z obalov, ktoré nie sú súčasťou komunálneho odpadu. Dôvodom navrhovanej zmeny je duplicita preukazovania materiálového toku pre prúd odpadov z obalov, ktorá sa prejavila v priebehu aplikačnej praxe zákona o odpadoch. V súvislosti s tým bod 5, v § 117 sa v odseku 3 vypúšťajú slová „§ 58 ods. 1“ a v odseku 5 sa vypúšťajú slová „§ 58 ods. 2 a 4“, čo súvisí teda s tým predchádzajúcim bodom. Myslím si, že toto bude najlepšie riešenie pre všetkých, aby sme sa potom už aj v minulosti nemuseli vracať k tomuto § 58, keď skutočne začnú sa uplatňovať sankcie v súvislosti s neplnením týchto povinností. Ďakujem pekne.
Lipšic, Daniel, poslanec NR SR (2015-11-13):
Vy ste porušovali rokovací poriadok, keď ste nevystupovali, ale ste vlastne vystupovali, hej? Verejnosť má právo komentovať akékoľvek rozhodnutia súdov, aj neprávoplatné, nevidím v tom nič, sloboda prejavu existuje aj pre poslancov parlamentu, čiže neviem, z čoho ste vychádzali, že by to ohrozovalo nezávislosť súdnej moci... (Prerušenie vystúpenia predsedajúcim.)
Paška, Pavol, poslanec NR SR (2011-03-30):
Pán podpredseda, ja by som chcel faktickú, prepáčte, ja som sa omylom prihlásil na procedurálny návrh. Pán predseda, nie celkom rozumiem tomuto návrhu, pretože som považoval výsledky rokovania poslaneckého grémia za konečné. A tam ste hovorili o niečom inom. A nie celkom som presvedčený, že toto je situácia, ktorou sa má zaoberať ústavnoprávny výbor, aj keď, samozrejme, má na to mandát, ale nepochybujem, aj na základe skúseností uplynulých mesiacov, že pre vás ústava a rokovací poriadok neznamená nič, a vzhľadom na to, že máte väčšinu v ústavnoprávnom výbore, že prijmete také stanovisko, aké chcete, tak nám povedzte dopredu, čo chcete, a nemusí zasadať ústavnoprávny výbor a budeme brať na vedomie toto vaše riešenie. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode 276 druhého pozmeňujúceho návrhu poslanca Galka. (Hlasovanie.) Prítomných 125, za 17, proti 78, zdržalo sa 29, nehlasoval 1. Bod sme neschválili.
Hrušovský, Pavol, podpredseda NR SR (2010-08-06):
S faktickými poznámkami na vystúpenie pani poslankyne Obrimčákovej piati páni poslanci. Posledný pán poslanec Bublavý. Nech sa páči, pán poslanec Poliačik. Odporúčam, aby sme týmito faktickými poznámkami a prípadnou reakciou, ak si ju pani poslankyňa bude želať, dnešné rokovanie schôdze ukončili a tretiu schôdzu prerušili, vedomí si toho, že už rokujeme po čase, na ktorom sme sa dohodli. Pán poslanec Poliačik. Nech sa páči, pán poslanec. Zapnite pána poslanca Poliačika. A ako ste sa prihlásili, keď nemáte kartu? (Reakcia z pléna.) Aha. Najskôr vás musia zapnúť a potom môžete. Nech sa páči.
V. Tomanová, ministerka práce, sociálnych vecí a rodiny SR: (2008-07-03):
V súčasnosti v rámci riadneho legislatívneho procesu sekcia legislatívnoprávna Ministerstva zdravotníctva Slovenskej republiky zhromažďuje pripomienky k nariadeniu vlády. Charakter pripomienok z vecného hľadiska je možné hodnotiť až po ukončení medzirezortného pripomienkového konania.
V. Veteška, podpredseda NR SR: (2004-06-29):
Nech sa páči, pán poslanec Jarjabek.
Kondrót, Maroš, poslanec NR SR (2014-03-19):
Ďakujem pekne, pani podpredsedníčka. Vážený pán minister, vážené kolegyne, kolegovia, dovoľte mi predložiť spoločnú správu výborov k predmetnému návrhu zákona, ktorý máme pod tlačou 831 a spoločnú správu 831a. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. I. Národná rada Slovenskej republiky uznesením z 31. januára 2014 č. 1012 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 389 z 11. marca 2014 a výbor pre hospodárske záležitosti uznesením č. 272 z 11. marca 2014. IV. Z uznesení výborov Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy, ktoré sú uvedené v časti IV pod bodmi 1 až 13. Gestorský výbor odporúča o bodoch 1 až 13 hlasovať spoločne s odporúčaním schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 18. marca 2014 č. 283. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, pani predsedajúca, skončil som.
L. Grečková, poslankyňa: (2006-10-24):
Správu o stave a vývoji slovenského finančného trhu za prvý polrok 2006 pridelil predseda Národnej rady Slovenskej republiky rozhodnutím č. 80 z 29. septembra 2006 uvedeným výborom prerokovať do 12. októbra 2006. Ako gestorský výbor určil Výbor Národnej rady Slovenskej republiky pre financie, rozpočet a menu, ktorý pripravil spoločnú správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Výbory Národnej rady Slovenskej republiky predloženú správu prerokovali a svojimi uzneseniami ju zobrali na vedomie. Zároveň odporučili Národnej rade Slovenskej republiky správu o stave a vývoji slovenského finančného trhu za prvý polrok 2006 vziať na vedomie. Prosím, pán predsedajúci, aby ste otvorili rozpravu.
M. Číž, podpredseda NR SR: (2008-09-17):
Teraz dávam slovo spravodajcovi, ktorého určil navrhnutý gestorský výbor, výbor pre sociálne veci a bývanie, pánovi poslancovi Zoltánovi Horváthovi, aby uviedol spravodajskú správu. Má slovo.
Galbavý, Tomáš, poslanec NR SR (2011-06-02):
Pán predseda, vyslovujem podporu tomuto návrhu. Z mojej strany je to zatiaľ všetko, v druhom čítaní sa vyjadrím vecne a budem predkladať nejaké pozmeňujúce návrhy, isteže, po diskusii s mojimi kolegami. Môže, táto novela je schválne, môže byť určitým posunom, malým posunom v oblasti regulácie a minimalizácií nástrah a rizík. Ale ak chceme do budúcnosti sa podobať vyspelým západným štátom alebo systému, ktorý je zabehnutý v Spojených štátoch, musíme pristúpiť k regulácii oveľa radikálnejšie, efektívnejšie, tak, aby v konečnom dôsledku sme mali istotu, že gamblerstvo a patologické hráčstvo bude na Slovensku eliminované. Ďakujem pekne.
Bugár, Béla, doterajší podpredseda NR SR (2012-04-04):
Svetlana Pavlovičová.
Laššáková, Jana, podpredsedníčka NR SR (2012-10-17):
S reakciou na faktické poznámky, pán poslanec Jarjabek, nech sa páči.
Glváč, Martin, podpredseda NR SR (2019-10-17):
Ďakujem. S jednou faktickou poznámkou, pani poslankyňa Kaščáková. Končím možnosť prihlásiť sa. Nech sa páči.
R. Rafaj, poslanec: (2008-02-14):
Pokiaľ vy ste niečo namietli, že je tu nejaká nespravodlivosť, ja neviem, vy chcete snáď zaviesť podľa pixelov alebo podľa veľkosti obrazovky, alebo podľa či máte plazmu, alebo či máte LCD obrazovku? Zásuvka je len, ak to nechápete, to je veľmi jednoduchý mechanizmu ako pomocná páka na prevod tej nepriamej dane, ktorú tak či tak musíte platiť. A ten problém, ktorý my tu riešime, je univerzálna, zlá vymožiteľnosť práva a výberov vôbec na Slovensku. A to nie je len pri platbách vo verejnoprávnej službe, ten problém tu existuje v hocijakej inej oblasti. A ja sa čudujem, že odmietate princíp práva, ktorý sleduje vymožiteľnosť, že vlastne vy tu obhajujete čiernych pasažierov, ktorí neplatia, a hovoríte, že tu niekto chce niekoho trestať. Je mi z vás normálne trápne. (Reakcie z pléna.)